Taṣleḍt n wammud n yisefra macci d tin isehlen, acku iḍrisen-is am uẓeṭṭa, wa icud ɣer wa. Muqran Agawa, isefra yecna di tazwara s timawit kkan, maca uqbel tamettant-is iɛawed tira d usekles i isefra-is , akken i d-yenna ad ten-eǧǧ-aɣ d agerruj n tmedyazt taddeyyanit  Lemdeḥ , ur ttruḥun ara, akken i llan isefra-nniḍen yeǧǧa-ten kkan di timawit am akken d aɛiwed n tira  recriture , d agi ad neldi abrid i wiyaḍ ad rnun anadi di tmedyazt-is, ɣef uɛiwed yellan si timawit ɣer tira. Muqran Agawa yefka azal i wawal n teṣreḍt, d tgemmi tadelsant n temnaḍt anda i d-yekker di temzi-is imeddaḥ-itt s waṭas, yerra-as azal anda i t-idyeglem deg yiwen n usefru s lekmal-is.